Выкладанне мінулага не павінна абмяжоўвацца толькі пазначэннем важных дат і падзей сусветнай гісторыі. Вельмі часта іх немагчыма зразумець без ведання гісторыі мясцовай. Дый непасрэдныя прыклады з жыцця тваёй роднай мясціны, з жыцця тваіх бабуль і дзядуль вельмі моцна дапамагаюць зразумець вехі вялікай гісторыі. Асабліва такі падыход да выкладання становіцца актуальным у Год малой радзімы.